open-index/open-wikipedia-markdown huggingface dataset:
Bahasa Armenia Barat

**Bahasa Armenia Barat** (Ejaan Klasik: արեւմտահայերէն, *arevmdahayerēn*) ialah salah satu dari dua varian baku bahasa Armenia Moden, varian lain ialah Bahasa Armenia Timur. Bahasa ini berdasarkan pada dialek Istanbul, berbeza dengan bahasa Armenia Timur yang berdasarkan pada dialek Yerevan.

Sehingga awal abad ke-20, pelagai dialek Armenia Barat digunakan di Empayar Uthmaniyyah, terutama di bahagian timur yang dihuni oleh orang-orang Armenia. Dialek-dialek yang termasuk dalam bahasa Armenia Barat yang masih digunakan sehingga kini ialah Homshetsi, yang dituturkan oleh orang Hemshin di Turki; Kessab, Latakia, dan Jisr al-Shughur di Syria; Anjar di Lubnan; dan Vakıflı di Turki.

Selain itu, terdapat juga dialek Karin yang dituturkan oleh beberapa ratus ribu orang di Armenia Utara, terutama di Gyumri, Artik, Akhuryan, dan sekitar 130 desa di Wilayah Shirak, dan oleh orang Armenia di Wilayah Samtskhe-Javakhefi di Georgia.

Oleh kerana ia merupakan bahasa diaspora dan tidak memiliki status rasmi di mana-mana negara, bahasa Armenia Barat di ambang kepupusan kerana penutur bahasa ibunda mulai kehilangan kefasihan berbahasa Armenia Barat akibat tuntutan untuk berasimilasi dengan negara tempat tinggal mereka. Dianggarkan, penutur yang fasih berbahasa Armenia Barat berjumlah kurang dari satu juta di luar Armenia dan Georgia.

Bahasa Armenia Timur dan Armenia Barat pada umumnya dapat difahami satu sama lain oleh orang-orang yang berpelajar, sementara mereka yang buta huruf sukar untuk memahami varian yang berbeza.

## Penutur
Bahasa Armenia Barat ialah bahasa Indo-Eropah yang digunakan oleh sebahagian besar orang Armenia di Timur Tengah kecuali Iran, dan Rostov-na-Donu di Rusia. Bahasa ini dituturkan oleh sebahagian kecil orang Armenia di Turki. Bahasa Armenia Barat dahulunya merupakan varian bahasa Armenia yang paling dominan di Turki Timur, tetapi setelah terjadinya Genosida Armenia, bahasa Armenia Barat mulai lenyap dari kawasan bersejarah Armenia Barat. Para pelarian yang melarikan diri ke Armenia Timur mulai bertutur dalam bahasa Armenia Timur. Satu-satunya dialek bahasa Armenia Barat yang masih digunakan di Armenia Barat ialah dialek Homshetsi, kerana orang-orang Hemshin selamat dari genosida kerana telah menjadi Muslim.

Pada 21 Februari 2009, Hari Bahasa Ibunda Antarabangsa diperingati dengan penerbitan edisi baru *Atlas Bahasa Dunia yang Terancam* oleh UNESCO di mana bahasa Armenia Barat di Turki digolongkan sebagai bahasa yang terancam.

## Nota kaki

## Pautan luar
* Arak29 Eastern Armenian 
* Arak29 Western Armenian
* Arak29 A Course in Modern Western Armenia 
* Arak29 On-Line Dictionaries
* Arak29 Etymology 
* Videos of people speaking Armenian
Limbang (kawasan persekutuan)

**Limbang** ialah sebuah kawasan persekutuan di Sarawak, Malaysia yang mempunyai wakil di Dewan Rakyat dengan kod P221.

Kawasan Parlimen ini mula dipertandingkan pada 2008 dan memberi mandat kepada seorang ahli Dewan Rakyat di Parlimen Malaysia mengikut sistem undian terbanyak.

## Statistik Banci 2020
Sumber:

## Statistik

### Sejarah perwakilan

## Sejarah pilihan raya

## Rujukan
Waiphot Phetsuphan

**Waiphot Phetsuphan** () ( - 12 Januari 2022) ialah penyanyi Thai. Ia terkenal dengan nyanyian lagu Lae, yang ditahbiskan sebagai orang baru sebelum ini.

## Kraya
* "Taeng Thao Tai" (แตงเถาตาย)
* "Fang Khao Thit Kaeo" (ฟังข่าวทิดแก้ว)
* "Baeng Sombat" (แบ่งสมบัติ)
* แหล่ประวัติพุ่มพวง (1992)
* ท็อปฮิต อมตะเสียงสวรรค: หัวอกโชเฟอร์ (1993)
* ลูกทุ่งเบรคแตก (1995)
* "Nak Sang Seeka" (นาคสั่งสีกา) (with Tossapol Himmapan) (2000)

## Rujukan
Bahasa Armenia Timur

**Bahasa Armenia Timur** () ialah salah satu daripzda dua varian baku bahasa Armenia Moden, bersama bahasa Armenia Barat.

Bahasa Armenia Timur dituturkan di Armenia, Artsakh, Rusia, Georgia, dan oleh komuniti Armenia di Iran. Bahasa Armenia Timur berdasarkan pada dialek Yerevan.

## Bacaan lanjut
* Dora Sakayan. (2007) *Eastern Armenian for the English-speaking World. A Contrastive Approach (with CD-ROM)*. Yerevan State University Press. 

## Pautan luar
* Arak29 Eastern Armenian 
* Arak29 On-Line Dictionaries
Dataran Tinggi Armenia

**Dataran Tinggi Armenia** (, transliterasi *Haykakan leṙnašxarh*; juga dikenali sebagai **Tanah Tinggi Armenia**, **Plato Armenia**, atau hanya **Armenia**) ialah yang paling tengah dan tertinggi dari tiga dataran tinggi yang bersama-sama membentuk sektor utara dari Timur Tengah. Di sebelah baratnya ialah Dataran Tinggi Anatolia yang menjulang perlahan-lahan dari pantai dataran rendah di Laut Aegea dan menyatu dengan Dataran Tinggi Armenia di timur dari Cappadocia. Di sebelah tenggaranya adalah Dataran Tinggi Iran, di mana aras tinggi turun dengan cepat pada sekitar 600 meter (2.000 kaki) hingga 1.500 meter (5.000 kaki) di atas permukaan laut. Kaukasus membentang di timur laut dari Dataran Tinggi Armenia. Di sebelah barat daya Dataran Tinggi Armenia ialah Mesopotamia Atas.

Sepanjang Zaman Besi, wilayah ini dikenali menurut variasi dari namanya seperti *Ararat* (*[[Urartu]]*, *Uruatri*, *Urashtu*). Sepanjang Era Klasik, dataran tinggi ini dikenali sebagai "Armenia Besar," pusat wilayah bagi sejarah Armenia, dan salah satu dari empat wilayah geopolitik yang berrkaitan dengan bangsa Armenia, tiga yang lain ialah Armenia Kecil, Sophene, dan Commagene.

## Lihat juga
* Sejarah Armenia
* Geografi Armenia

## Rujukan
New Federal State of China

**New Federal State of China** ialah sebuah gerakan politik atau kumpulan lobi buatan Guo Wengui dan Steve Bannon, dengan tujuan menggulingkan Parti Komunis China dari pemerintahan China. Dilancarkan pada 4 Jun 2020 di New York City, badan tersebut disebut oleh para pengasasnya sebagai "pemerintahan dalam pengasingan" China.

## Lihat pula
*Republik Persekutuan China
*China Syarikat
*GTV Media Group

## Rujukan

## Bacaan lanjut
*
Abjad Armenia

**Abjad Armenia** ialah sebuah abjad yang telah digunakan untuk menulis bahasa Armenia sejak tahun 405 atau 406. Abjad ini dicipta oleh Santo Mesrop Mashtots, seorang ahli bahasa dan pemimpin gereja Armenia, dan awalnya mengandungi 36 huruf. Dua huruf lagi, օ dan ֆ, ditambah pada Abad Pertengahan. Sampai abad ke-19, Armenia Klasik berperanan sebagai bahasa sastera. Sejak itu, abjad Armenia telah digunakan untuk menulis dialek rasmi bahasa Armenia Timur dan Armenia Barat. Perkataan Armenia untuk "abjad" ialah  **' (), sesuai dengan dua huruf pertama dari abjad Armenia   **' dan   **. Arah penulisan abjad Armenia ialah mendatar dari kiri ke kanan, seperti abjad Latin, Yunani dan Sirilik.

## Abjad

Dengarkan penghafalan huruf di  atau di .

## Rujukan
Sindrom penyamar

**Sindrom penyamar** (juga dikenali sebagai **fenomena penyamar**, **impostorisme**, **sindrom penipuan** atau **pengalaman penyamar**) adalah corak psikologi apabila seseorang individu meragui kemahiran, bakat, atau pencapaian mereka dan mempunyai ketakutan dalaman yang berterusan kerana terdedah sebagai "penipuan". Walaupun terdapat bukti luaran mengenai kecekapan mereka, mereka yang mengalami fenomena ini tetap yakin bahawa ia adalah penipuan dan tidak layak mendapatkan semua yang telah mereka capai. Individu dengan penyamaran secara salah mengaitkan kejayaan mereka dengan keberuntungan, atau menafsirkannya sebagai hasil dari menipu orang lain untuk berfikir bahawa mereka lebih pintar daripada yang mereka anggap. Sindrom penyamar juga berlaku dalam hubungan manusia-ke-manusia yang normal. Berdasarkan sindrom ini, keraguan berterusan terhadap orang dan mekanisme pertahanan individu dianggap sukar untuk mencapai hubungan yang sihat. Walaupun penyelidikan awal menumpukan pada prevalensi dalam kalangan wanita berpencapaian tinggi, sindrom penyamar telah diakui mempengaruhi lelaki dan wanita secara sama rata.

Sindrom penyamar juga berlaku dalam konteks penyakit mental dan rawatannya. Individu tertentu mungkin melihat diri mereka sebagai orang yang kurang sakit (kurang tertekan, kurang resah) daripada rakan sebaya atau orang lain yang menderita mental, dengan alasan kekurangan gejala yang teruk sebagai petunjuk tiada masalah mendasar. Orang yang mempunyai bentuk sindrom seperti ini tidak meminta pertolongan untuk masalah mereka, melihat masalah mereka tidak layak mendapat perhatian psikiatri.

## Prevalens
Dalam penyelidikan terkini, fenomena penyamar dikaji sebagai reaksi terhadap rangsangan dan peristiwa tertentu. Ini adalah fenomena (pengalaman) yang berlaku pada individu, bukan penyakit mental.

Fenomena penyamar tidak dikenali dalam DSM atau ICD, walaupun kedua-dua sistem klasifikasi ini mengenali harga diri yang rendah dan rasa kegagalan sebagai gejala kemurungan yang berkaitan.

## Simptom
Individu dengan sindrom ini mungkin disertai dengan keresahan, tekanan, ruminasi, atau kemurungan.

## Rujukan

## Pautan luar
Kitab-kitab sejarah

**Kitab-kitab sejarah** ialah salah satu kumpulan dalam Alkitab Kristian, yang mengandungi 12 (atau lebih dalam beberapa mazhab) kitab Perjanjian Lama. Kumpulan ini mencakupi kumpulan Nabi-nabi Awal di Nevi'im dan dua kitab lama di Ketuvim dari Alkitab Ibrani bersama dengan Kitab Rut dan Kitab Ester yang ditemui dalam Lima Gulungan di Alkitab Ibrani. Dua belas kitab tersebut melengkapi kumpulan kitab sejarah dalam Alkitab Protestan, manakala 12 kitab dan beberapa kitab lain yang tidak ditemui dalam Alkitab Ibrani termasuk dalam Alkitab Katolik dan Ortodoks (lihat senarai di bawah untuk butirannya).

Kitab-kitab tersebut mengandungi sejarah bangsa Israel dalam kurun waktu satu baru, dari peristiwa penaklukan Kanaan sehingga peristiwa kembali ke Sion pada tahun 539 SM. Kitab-kitab sejarah tersebut menceritakan tentang masuknya orang-orang Israel ke Tanah Dijanjikan beberapa puluh tahun setelah mereka keluar dari Mesir, Israel pada masa kepemimpinan hakim-hakim, pembentukan kerajaan bersatu yang kemudian berpecah menjadi Kerajaan Israel di utara dan Kerajaan Yehuda di selatan, serta pembuangan ke Babel.

Kitab-kitab sejarah Perjanjian Lama tidak berhubungan dengan kitab-kitab sejarah Perjanjian Baru (yang berisi empat kitab Injil dan Kitab Kisah Para Rasul), yang lebih berfokus pada kisah kehidupan dan pelayanan Yesus Kristus dan sejarah jemaat mula-mula (gereja perdana) daripada kisah sejarah orang Israel.

## Senarai
Kitab-kitab sejarah dalam kanon Alkitab Kristian ialah seperti berikut:

* Joshua
* Hakim-hakim
* Rut
* Samuel, yang terbahagi menjadi dua dalam Alkitab Kristian:
** 1 Samuel
** 2 Samuel
* Raaja-raja, yang terbahagi menjadi dua dalam Alkitab Kristian:
** 1 Raja-raja
** 2 Raja-raja
* Tawarikh, yang terbahagi menjadi dua dalam Alkitab Kristian:
** 1 Tawarikh
** 2 Tawarikh
* Ezra (1 Esdras)
* Nehemia (2 Esdras)
* Tobit (hanya termasuk dalam kanon Alkitab Katolik dan Ortodoks)
* Yudit (hanya termasuk dalam kanon Alkitab Katolik dan Ortodoks)
* Ester
* Beberapa kitab Makabe:
** 1 Makabe (hanya termasuk dalam kanon Alkitab Katolik dan Ortodoks)
** 2 Makabe (hanya termasuk dalam kanon Alkitab Katolik dan Ortodoks)
** 3 Makabe (hanya termasuk dalam kanon Alkitab Ortodoks)
** 4 Makabe (hanya termasuk dalam kanon Alkitab Georgia)
* 3 Esdras (hanya termasuk dalam kanon Alkitab Rusia dan Georgia)

## Lihat juga

* Kanun Alkitabiah
* Pembahagian Alkitab Ibrani
** Taurat
** Nevi'im
**  Ketuvim
* Sejarah Alkitab
* Sejarah Israel dan Yehuda kuno
* Pembahagian utama lain dari Perjanjian Lama:
** Taurat/Pentateukh
** Kitab-kitab hikmat
** Kitab-kitab kenabian

## Rujukan
Kitab-kitab kenabian

**Kitab-kitab kenabian** ialah kelompok dalam Alkitab Kristian, yang terdiri dari 18 kitab dalam Perjanjian Lama. Apabila dipadankan dengan istilah dalam Tanakh, kumpulan tersebut termasuk dalam kumpulan nabi-nabi akhir di Nevi'im, dengan penambahan Kitab Ratapan (yang dalam Tanakh adalah salah satu dari Lima Gulungan) dan Kitab Daniel, yang mana keduanya termasuk dalam kumpulan Ketuvim di Alkitab Ibrani. Kitab Barukh juga merupakan sebahagian dari kitab kenabian, tetapi bukan sebahagian dari Alkitab Ibrani, dan dipandang oleh orang-orang Kristian sebagai kitab deuterokanonik yang ditiadakan dalam Alkitab Protestan.

Kumpulan ini dinamakan kitab-kitab kenabian kerana para nabi menurut tradisi dianggap sebagai penulis kitab masing-masing. Para penulis tersebut mulai berkarya antara tahun 750 SM dan 450 SM. Enam kitab pertama dikenal pasti termasuk dalam nabi-nabi besar, manakala 12 kitab selanjutnya termasuk dalam nabi-nabi kecil. Penamaan tersebut tidak menyiratkan bahawa kitab nabi-nabi besar lebih penting daripada kitab nabi-nabi kecil. Kitab nabi-nabi besar merujuk pada "kitab-kitab kenabian besar" memiliki isi yang jauh lebih "besar" (banyak/tebal) berbanding kitab nabi-nabi kecil yang merujuk pada "kitab-kitab kenabian kecil". Dalam ajaran Yahudi, kitab-kitab kenabian kecil digabung menjadi satu kitab.

Perlu diperhatikan bahawa kitab kenabian bukan semata-mata bermaksud kitab yang tercatat memiliki kemunculan (para) nabi di dalamnya. Contohnya, nabi Elia muncul di Kitab 1 dan 2 Raja-raja, tetapi kedua kitab tersebut tidak termasuk dalam kitab-kitab kenabian.

## Senarai
Nabi-nabi besar dalam Kekristianan ialah:

* Yesaya
* Jeremiah
* Ratapan
* Barukh (hanya termasuk dalam kanun Alkitab Katolik dan Ortodoks)
* Yehezkiel
* Daniel

Nabi-nabi kecil seperti dalam ajaran Yahudi:

* Hosea
* Yoël
* Amos
* Obaja
* Yunus
* Mikha
* Nahum
* Habakuk
* Zefanya
* Hagai
* Zakharia
* Maleakhi

## Lihat juga
* Pembahagian utama lain di Perjanjian Lama:
** Taurat/Pentateukh
** Kitab-kitab sejarah
** Kitab-kitab hikmat
*Nubuat Alkitab

## Rujukan
Kampung Lunying

**Kampung Lunying** ialah sebuah kampung yang terletak dalam Bahagian Samarahan, di Sebuyau, Sarawak, Malaysia. Kampung Lunying mempunyai jumlah penduduk seramai 150 orang dan 38 buah rumah atau pintu bagi penduduk-penduduk yang menetap di kampung ini. Terletak kira-kira  dari Kuching, ibu negeri Sarawak.

## Infrastruktur
Kampung Lunying mempunyai sebuah sekolah kebangsaan, Sekolah Kebangsaan Lunying dengan kod sekolah, YBB8335. Ia berstatus luar bandar.

## Rujukan
Kampung Stika

**Kampung Stika** ialah sebuah kampung yang terletak dalam Bahagian Samarahan, di Daerah Simunjan, Sarawak, Malaysia. Kampung Stika mempunyai jumlah penduduk seramai 40 orang dan 12 buah rumah atau pintu bagi penduduk-penduduk yang menetap di kampung ini. Kampung Stika dilengkapi dengan kemudahan bekalan elektrik serta jalan raya.

## Rujukan
Gantung The Series

***Gantung The Series*** ialah sebuah siri drama web bersama Malaysia-Indonesia 2018 arahan Shamyl Othman, di bintangi oleh Randy Pangalila, Ikmal Amry, Hafreez Adam, Brandon Salim, Mentari De Marelle dan Gita Sucia. Siri ini ditayangkan Tribe di Indonesia dan Astro First di Malaysia.

## Sinopsis
Gantung mengisahkan tentang 4 sekawan, Gibbs, Ray, Troll dan KJ  yang melalui tahun akhir di salah sebuah sekolah berasarama penuh elit dan swasta, Dahlia International School. Gibbs (Randy Pangalila) mempunyai wang dan sekaligus kuasa di sekolah itu, malah dia gunakan kuasa dia juga untuk lindungi Ray, KJ & Troll dari rakan sekolah lain yang membenci serta menggeruni sikap nakal mereka dan juga ketegasan guru disiplin, Pak Lan (Radhi Khalid).

Berpegang pada kod Musketeers, ramai pelajar perempuan turut dikatakan mempunyai hubungan seks dengan mereka berempat walaupun Ray (Ikmal Amry) dikatakan seorang gay. Antara diorang berempat, yang paling waras haruslah Ray ditambah pula dengan persona dia sebagai orang teater. Nampak pendiam, tapi kata-kata yang keluar memang terkesan sehinggakan Gibbs mengakibatkan Tasha (Intan Najuwa) mengandung di luar nikah.

Walaupun drama Gantung ni sememangnya genre seram, tapi keletah KJ (Brandon Salim) dan Troll (Hafreez Adam) memang mencuit hati.

## Pelakon
* Randy Pangalila sebagai Gibran Aditya "Gibbs" Mohd Zahim 
* Ikmal Amry sebagai Raymond "Ray" De Silva
* Brandon Salim sebagai Kevin Jeremy "KJ"
* Hafreez Adam sebagai Jailani "Troll"
* Mentari De Marelle sebagai Farah
* Gita Sucia sebagai Ratna
* Taufiq Hanafi sebagai Johari Sofil "Joe"
* Radhi Khalid sebagai Pak Lan
* Chew Kin Wah sebagai Pengetua Sekolah
* Sue Tan sebagai Cikgu Amy
* Ewan Fauzi sebagai Joe
* Intan Najuwa sebagai Tasha
* Livonia Ricky Guing sebagai Hanni
* Sarancak sebagai kawan Tasha
* Dian P. Ramlee sebagai Mak Ngah Farah
* Azhar Sulaiman sebagai Ustaz Tan Sri Mohd Zahim
* Julia Farhana sebagai PA Ustaz MZ
Li Xirui

**Li Xirui** (; lahir 30 Januari 1989) ialah seorang pelakon dan penyanyi China. Li memulakan kerjaya lakonan dalam siri komedi romantik *Waking Love Up* pada 2011. 

## Anugerah dan pencalonan

## Rujukan
Tan Weiwei

**Tan Weiwei** (; lahir 8 Oktober 1982), juga dikenali sebagai **Sitar Tan**, ialah seorang penyanyi dan pelakon wanita China. Beliau menjadi naib juara musim ketiga (2006) dari *[[Super Girl (siri televisyen)|Super Girl]]* (), sebuah pertandingan nyanyian di China. Pada tahun 2015, beliau mengambil bahagian dalam ''I Am a Singer'' (musim 3).

## Diskografi

### Album studio

**Extended Play:**
* (2016) 夏長 Long Summer EP
* (2016) 秋收 Golden Harvest EP
* (2017) 春生 Season of Rebirth EP
* (2017) Winter EP
* (2020) 姐码3811 Sister Ma 3811 EP
* (2020) 姐放3811 Sister Fang 3811 EP

### Single
* "If I Haven’t Fell Into Love" (如果我没有爱过)(September 2006)
* "I forgot to say" (我忘了说) (January 2008)
* "Encounter" (遇见) (August 2010)
* "In the Shu river" (在束河里) (October 2010)

## Filemografi
**Filem**
**[[Chengdu, I Love You]]* (2009)
* *East Meets West 2011* (2011)
* *Secret Garden* (2012)
* *[[Forget All Remember]]* (2014)
* *[[Love Education]]* (2017)

**Rancangan aneka**
* Keep Running - Season 4 Episode 6 (guest)

## Rujukan

## Pautan luar
* Tan Weiwei di Sina Weibo
LoliRock

***LoliRock*** adalah siri animasi Canada yang dicipta oleh Asaph Fipke. Siri ini dibuat oleh studio animasi Canada iaitu Nerd Corps Entertainment, a subsidiary of DHX Media. Ia pertama kali ditayangkan diFamily Chrgd pada 2014 dan juga ia mula ditayangkan di United States selepas sebulan.
Wan Li

**Wan Li** (1 Disember 1916 – 15 Julai 2015) ialah seorang revolusioner dan ahli politik Komunis China. Dalam kerjaya pentadbiran jangka panjangnya di Republik Rakyat China, dia berturut-turut bertugas sebagai Timbalan Perdana Menteri, Pengerusi Jawatankuasa Pengasas Kongres Rakyat Nasional dan anggota Sekretariat Parti Komunis China (PKC) dan Politburo-nya.

Wan menyertai Parti Komunis China pada tahun 1936 dan memimpin pemberontakan perang dan revolusi di wilayah asalnya Shandong. Setelah penubuhan negara komunis pada tahun 1949, Wan bertugas di beberapa kementerian pemerintahan, kemudian menjabat sebagai anggota kepemimpinan wilayah di Beijing. Beliau digulingkan semasa Revolusi Kebudayaan, tetapi kemudian direhatjan dan kembali bekerja sebagai ketua parti wilayah Anhui, yang mana beliau memimpin pelaksanaan reformasi pertanian yang berjaya berpusat pada sistem tanggungjawab rumah tangga.

Pada 1980-an, Wan menjadi salah satu reformis moderat utama dalam kepemimpinan tertinggi China, menganjurkan reformasi perlembagaan, memperkuat institusi perundangan dan menghapuskan 'tempoh seumur hidup' pemimpin politik terkemuka. Beliau dilantik sebagai ketua badan perundangan nasional pada tahun 1988. Beliau bersara pada 1993.

## Catatan

## Rujukan

### Petikan

### Sumber

* Obituary - Bloomberg
Tiffany Yuen

**Tiffany Yuen Ka-wai** (; lahir 30 September 1993) ialah seorang aktivis dan ahli politik Hong Kong, yang menjadi anggota Dewan Daerah Selatan mewakili Tin Wan sejak 2020. Beliau menjadi naib pengerusi Demosistō sebelum berundur dari parti pada 2018.

## Rujukan

## Pautan luar
* Saluran Tiffany Yuen di YouTube
Sangha

**Sangha** ( *saṅgha* "persatuan") adalah kelompok atau masyarakat biksu dan biksuni yakni pertapa yang kuat pegangan ajaran Buddha. Ia merupakan antara 3 tiang utama atau "permata" anutan dalam agama ini. Aliran Mahayana turut merangkumkan semua individu termasuk penganut biasa sekalipun menganut agama Buddha dalam sangha ini namun hal ini tidak disetujui dalam aliran Theravada. Mana-mana biksu atau biksuni yang telah mencapai salah satu dari empat tahap pencerahan memasuki "Sangha mulia" atau *[[Śrāvaka|āryasaṅgha]]*.

Badan ini mula diwujudkan Gautama Buddha pada abad ke-5 SM sebagai sarana individu yang ingin mengabdikan diri kepada ajaran beliau sepenuh masa bebas dari sekatan dan tanggungjawab dalam kehidupan rumah tangga serta juga memenuhi peranan menyebarkan ajaran ini dan sokongan rohani kepada masyarakat awam.

## Rujukan
Jangkitan cacing kerawit

**Jangkitan cacing kerawit**, juga dikenal sebagai **enterobiasis**, ialah penyakit parasit manusia yang disebabkan oleh cacing kerawit.. Gejala yang paling biasa adalah gatal di kawasan dubur. Ini boleh menyebabkan kesukaran untuk tidur.  Tempoh masa dari menelan telur hingga munculnya telur baru di sekitar dubur adalah 4 hingga 8 minggu. Sebilangan orang yang dijangkiti tidak mengalami gejala.

Penyakit ini merebak antara orang dengan telur cacing kerawit. Telur pada mulanya muncul di sekitar dubur dan dapat bertahan hingga tiga minggu di persekitarannya. Mereka boleh ditelan berikutan pencemaran tangan, makanan, atau barang lain.  Mereka yang berisiko adalah mereka yang bersekolah, tinggal di institusi penjagaan kesihatan atau penjara, atau menjaga orang yang dijangkiti. Haiwan lain tidak menyebarkan penyakit ini. Diagnosis adalah dengan melihat cacing yang panjangnya sekitar satu sentimeter atau telur di bawah mikroskop.

## Rujukan
Seo Hyun-deok

**Seo Hyun-deok** (lahir 9 Mei 1991) ialah pemain tenis meja lelaki Korea Selatan. Beliau ialah pemilik Samsung Life Insurance. Dia memenangkan enam gelaran beregu di ITTF World Tour antara 2010 dan 2014, termasuk kemenangan pada tahun 2014 menerusi ITTF World Tour Grand Final. Pada tahun 2015, beliau juga memenangi pingat gangsa dalam beregu lelaki bersama Lee Sang-su di Kejohanan Dunia.

## Lihat juga
* Senarai penerima pingat Kejohanan Dunia Tenis Meja

## Rujukan
Special Edition (album Exists)

***Special Edition*** ialah album kompilasi ketiga kumpulan penyanyi Malaysia, kumpulan Exists yang dikeluarkan pada 2006. Ia memuatkan lagu-lagu hits kumpulan Exists.

## Senarai runut
# Buat Kita (Kasih Seharum Mawar) (lagu baru)
# Mengintai Dari Tirai Kamar (Re- Arrange)
# Penisilin (feat. Farihin Abdul Fattah)
# Bergelut
# Pilihan
# Hilang Dalam Ramai
# Dosa Pada Dinda
# Onaji Mamade
# Revelasikan
# Pada 31
# Dengar Ella Menyanyi
# Hidup
# Dirgahayu Kelipan Bintang
# Kau Jadikan Tandanya
# Dengan Atau Tanpamu
# Ushinatta Ano Omoide

## Pautan luar
Sex Is Zero

**Sex Is Zero** merupakan sebuah filem Korea Selatan tahun 2002 yang diarahkan dan ditulis oleh Yoon Je-kyoon. Filem ini dibintangi oleh Im Chang-jung dan Ha Ji-won.

## Plot
Mengisahkan tentang pelajar kolej Eun-shik

## Pelakon
* Im Chang-jung sebagai Jang Eun-shik
* Ha Ji-won sebagai Lee Eun-hyo
* Jung Min sebagai Ham Sang-ok
* Jin Jae-young sebagai Kim Ji-won
* Choi Sung-kook sebagai Choi Seong-guk
* Yoo Chae-yeong sebagai Han Yoo-mi
* Yun Si-hu

## Pautan luar
Beopjusa

**Beopjusa** ( ) adalah kuil utama aliran Jogye agama Buddha Korea terletak di lereng gunung Songni, Taman Nasional Songnisan, di Naesongni-myeon, Boeun, Chungcheong Utara, Korea Selatan. Ia mula dibina pada tahun 553 zaman Silla oleh seorang biksu benama Uisin.

## Rujukan

## Pautan luat

* Laman utama rasmi Beopjusa    

* Profil di Senibina Oriental
* Profil di KoreaTemple
Hōryū-ji

atau nama penuhnya  ialah sebuah kuil dan biara Buddha terletak di Ikaruga, Prefektur Nara, Jepun.

Kuil ini dicatatkan dalam babad *[[Nihon Shoki]]* didirikan oleh Putera Shōtoku pada tahun 607 namun runtuh dibakar akibat sambaran kilat pada tahun 670 yang turut disokong kajian terhadap tiang utama pagoda kuil itu. Walau bagaimanapun, ia dibina semula sekurang-kurangnya 1.300 tahun yang lalu, Kondō (dewan utama) diiktiraf secara meluas sebagai bangunan kayu tertua di dunia.

Kuil Horyu-ji bersama Hokki-ji didaftarkan sebagai tapak Warisan Dunia UNESCO pertama di Jepun pada tahun 1993.

## Rujukan

## Pautan luar
* Laman web rasmi kuil
Kampung Sagu

**Kampung Sago** ialah sebuah kampung yang terletak dalam Bahagian Samarahan, di Daerah Kecil Sebuyau, Sarawak, Malaysia. Kampung Sagu mempunyai jumlah penduduk seramai 110 orang dan 20 buah rumah atau pintu bagi penduduk-penduduk yang menetap di kampung ini.

## Rujukan
Électricité de France

**Électricité de France** adalah sebuah syarikat Perancis, yang menghasilkan dan membekalkan elektrik, lebih daripada 80% dimiliki oleh Negara.

Syarikat ini merupakan pengeluar utama dan pembekal elektrik yang terkemuka di Perancis dan Eropah. Di peringkat global, EDF pada tahun 2017 merupakan pengeluar elektrik kedua terbesar di belakang China Energy Investment, dari segi kapasiti terpasang, dan syarikat elektrik ketiga terbesar di dunia berdasarkan perolehan, setelah State Grid China dan Italian Enel.

## Rujukan

## Pautan luar

*
Peringkat Kalah Mati Piala AFC 2021

**Peringkat Kalah Mati [[Piala AFC 2021]]** dijadualkan dimainkan dari 25 Ogos hingga 5 November 2021. Sebanyak 12 pasukan bersaing dalam peringkat kalah mati untuk menentukan juara Piala AFC 2021 Pasukan dari Zon ASEAN tidak bertanding di peringkat kalah mati, kerana pembatalan perlawanan peringkat kumpulan di Zon ASEAN.

## Pasukan Mara
Pasukan yang mara daripada peringkat kumpulan adalah seperti berikut:
*Juara bagi setiap satu daripada tiga kumpulan dan naib juara terbaik di Asia Zon Barat (Kumpulan A-C) dan Zon ASEAN (Kumpulan F-H) akan mara ke Separuh Akhir Zon.
*Juara bagi setiap kumpulan di Asia Zon Tengah (Kumpulan D), Asia Zon Selatan (Kumpulan E), dan Asia Zon Timur (Kumpulan I) akan mara ke Separuh Akhir Antara-Zon.
*Juara bagi setiap kumpulan di Asia Zon Tengah (Kumpulan E–F) akan mara ke Perlawanan Akhir Zon.

## Format

## Jadual
Jadual setiap pusingan adalah seperti berikut (W: Zon Asia Barat; A: Zon ASEAN; C: Zon Tengah; S: Zon Selatan). Perlawanan dalam Zon Asia Barat dimainkan pada hari Isnin dan Selasa, manakala perlawanan di Asia Zon Tengah, Zon Asia Selatan, Zon ASEAN, dan Zon Asia Timur dimainkan pada hari Selasa dan Rabu.

## Gambaran
Gambaran peringkat kalah mati akan ditentukan seperti berikut:





## Separuh Akhir Zon

Separuh akhir Zon Asia Barat dimainkan dalam satu perlawanan tunggal, dengan pasukan tuan rumah ditentukan oleh mekanisme undian berdasarkan naib juara kumpulan yang layak. Jika juara kumpulan bermain menentang naib juara kumpulan, juara kumpulan menjadi tuan rumah perlawanan. Jika dua juara kumpulan bermain antara satu sama lain, salah satu juara kumpulan (naib juara kumpulan yang layak) menjadi tuan rumah perlawanan.

|+Zon Asia Barat

|}

### Zon Asia Barat

----

## Perlawanan Akhir Zon

Perlawanan akhir zon Asia Barat dan Asia Tengah dimainkan dalam satu perlawanan tunggal, dengan pasukan tuan rumah diputuskan menerusi undian. Pemenang perlawanan akhir zon Asia Barat mara ke perlawanan akhir, manakala pemenang perlawanan akhir zon Asia Tengah mara ke separuh akhir antara zon.

|+Zon Asia Barat

|}

|+Zon Asia Tengah

|}

### Zon Asia Barat

### Zon Asia Tengah

## Separuh Akhir Antara-Zon

Dalam Separuh Akhir Antara-Zon, empat pemenang zon selain Asia Zon Barat bermain dalam dua pertemuan iaitu pemenang Zon Asia Selatan (Kumpulan D), pemenang Zon Asia Timur (Kumpulan J), dan pemenang perlawanan akhir Zon Asia Tengah dan ASEAN, dengan pertemuan perlawanan dan susunan perlawanan diputuskan oleh cabutan, tanpa ada apa-apa pengagihan.

|}

## Perlawanan Akhir Antara-Zon

Dalam Perlawanan Akhir Antara-Zon, kedua-dua pemenang Separuh Akhir Antara-Zon bermain antara satu sama lain, dengan perintah perlawanan diputuskan oleh cabutan. Pemenang Perlawanan Akhir Antara-Zon mara ke final.

|}

## Perlawanan Akhir


Pada perlawanan akhir, pemenang Perlawanan Akhir Zon Asia Barat dan pemenang Perlawanan Akhir Antara-Zon bermain satu sama lain, dengan pasukan tuan rumah (pemenang Perlawanan Akhir Antara Zon) bergilir dari perlawanan akhir musim lalu.

|}

## Rujukan

## Pautan luar
*, the-AFC.com
*AFC Cup 2021, stats.the-AFC.com
MBC M

**MBC M** (dahulu dikenali sebagai MBC Music) () adalah saluran televisyen khas Korea Selatan yang dimiliki oleh MBC Plus Media. Saluran kabel terutamanya menyiarkan pengaturcaraan yang berkaitan dengan muzik.

Saluran dibuka pada 1 Februari 2012, dengan program muzik baru *[[Show Champion]]*.

Saluran ini dijenamakan semula pada 2 Februari 2020 sebagai **MBC M**. Syarikat ini berhasrat untuk menjadikan jenama ini lebih dikenali oleh penonton digital dan membina sinergi antara televisyen dan media baru.

## Program
Ini adalah program MBC Music yang sedang ditayangkan:

### Program realiti
* Astro Project
* We Got Married (simulcast bersama MBC TV.)
* Dad, Where Are You Going? (simulcast bersama MBC TV.)
* Infinite Challenge (simulcast bersama MBC TV.)
* Oh! My Skarf 
* Making of The Star
* Kara Project
* Secret no.1
* Music and Lyrics
* NC.A in Fukuoka
* Idol School
* Ailee's Vitamin
* Younha's Come to My Home
* Powder Room
* Abbey Road
* Gangnam Feel Dance School
* One Fine Day (2013–kini)
** Shinee's  One Fine Day (2013)
** B1A4’s One Fine Day (2014)
** VIXX's  One Fine Day (2014)
** Super Junior's One Fine Day (2015)
** Girl's Day's  One Fine Day (2015)
** GFriend's  One Fine Day (2015)
** AOA's  One Fine Day (2015)
** B.A.P's One Fine Day (2016)
** Seventeen's  One Fine Day (2016-2017)
* Gugudan Project - Extreme School Trip (2016)
* B.I.G Project (2017)
* Idol Tour (2017)

### Program muzik
* Show! Music Core (Simulcast bersama MBC-TV.)
* I Music U *(tiada rehat komersial)*
** I Music U 4 AM
** I Music U 7 AM 
** I Music U 8 AM 
** I Music U 3 PM 
** I Music U 6 PM 
** I Music U 10 PM
** I Music U Request 
* Daily Best K-pop
* Show Champion (Siaran langsung simulcast bersama MBC every1.)
* All The K-pop
* Music Talk Talk My Bling Bling MV
* Old and New
* KPOP Live
* Music Magazine
* Morning Pop
* Music Scanner The Code
* Hot Track
* Live Clip
* MP4
* Shh!

### Program Istimewa
* *Super Show 5* - Sebuah dokumentari televisyen realiti mengenai lawatan Amerika Selatan yang diceritakan oleh ahli Kangin, disiarkan, dari 13 Jun 2013, selama enam minggu.
**[[MelOn Music Awards]]* (2012–kini, simulcast di MBC Every 1)

## Rujukan

## Pautan luar
* Laman sesawang rasmi MBC Music 
* 
*
Last Melody

***Last Melody*** adalah album single ketiga oleh kumpulan wanita Korea Selatan, Everglow. Album ini dikeluarkan pada 25 Mei 2021 oleh Yuehua Entertainment. Album single ini mengandungi tiga buah lagu, dengan single utama "First".

## Latar belakang dan pelancaran
Pada 6 Mei 2021, Yuehua Entertainment mengumumkan bahawa Everglow akan mengeluarkan satu album pada 25 Mei. Pada 17 Mei, senarai lagu dikeluarkan. Sehari kemudian, teaser video dikeluarkan. Pada 21 Mei, video medley dikeluarkan. Album ini dikeluarkan pada 25 Mei bersama dengan video muzik untuk single utama "First".

## Prestasi komersial
*Last Melody* memulakan debut dan memuncak pada kedudukan ke-4 pada Gaon Album Chart Korea Selatan dalam keluaran carta bertarikh 23–29 Mei 2021.

## Promosi
Selepas perilisan album, kumpulan itu mempersembahkan single utama "First" di enam program muzik: Mnet *[[M Countdown]]* pada 27 Mei, KBS2 *[[Music Bank (rancangan TV)|Music Bank]]* pada 28 Mei, MBC *[[Show! Music Core]]* pada 29 Mei, SBS Inkigayo pada 30 Mei, dan SBS MTV *[[The Show (siri TV Korea Selatan)|The Show]]* pada 1 Jun di mana mereka memenangi tempat pertama dan MBC *[[Show Champion]]* pada 2 Jun.

## Senarai runut
※ Lagu yang **digelapkan** merupakan runut utama bagi album itu.

## Penghargaan

## Carta

## Sejarah pelancaran

## Nota

## Rujukan

## Pautan luar
* Video muzik
Lightsum

**Lightsum** (, biasanya digayakan sebagai **LIGHTSUM**), adalah kumpulan wanita dari Korea Selatan yang ditubuhkan oleh Cube Entertainment pada tahun 2021. Kumpulan ini terdiri dari enam orang ahli iaitu: Sangah, Chowon, Nayoung, Hina, Juhyeon dan Yujeong. Pada asalnya lapan orang ahli, Huiyeon dan Jian meninggalkan kumpulan ini pada bulan Oktober 2022. Kumpulan ini debut pada bulan 10 Jun 2021 dengan album single pertama mereka *Vanilla*.

## Nama
Nama kumpulan ini, Lightsum, adalah gabungan dari kata "light (cahaya)" dan "sum (jumlah)", yang melambangkan "benda-benda yang bersinar kecil berkumpul untuk menerangi dunia, memberikan tenaga positif yang lebih besar melalui pesanan harapan".

## Sejarah
### 2017–2020: Aktiviti pra-debut

Juhyeon mengambil bahagian dalam *The Unit: Idol Rebooting Project* pada tahun 2017-2018 di mana dia berjaya di tempat ke-25. Chowon, Nayoung dan Yujeong mengambil bahagian dalam *[[Produce 48]]* pada tahun 2018 di mana mereka masing-masing berada di tempat ke-13, tempat ke-21 dan tempat ke-51. Ia kemudiannya didedahkan bahawa Chowon telah dicurangi daripada barisan Iz*One, dan kedudukan terakhirnya yang sebenar ialah tempat ke-6. Juhyeon kemudian mengambil bahagian dalam *Dancing High* pada tahun 2018, tetapi tidak lulus pusingan penilaian.

Chowon berlakon dalam *Bully Bad Guys* dan *The Dominator 3: Junior Bullies* pada tahun 2020.

### 2021–sekarang: Pengenalan, debut dengan ''Vanilla'', ''Light a Wish'', ''Into the Light'', Huiyeon, Jian meninggalkan kumpulan dan ''Honey or Spice''
Pada 15 April 2021, Cube Entertainment mengumumkan bahawa mereka akan mula mendebutkan kumpulan wanita baru, yang pertama sejak (G)I-dle pada tahun 2018. Ahli-ahli kumpulan ini didedahkan secara berpasangan dari 19 hingga 22 April (mengikut urutan: Juhyeon, Sangah, Chowon, Jian, Nayoung, Huiyeon, Hina dan Yujeong). Sebuah trailer video dengan lapan orang ahli didedahkan pada 23 April 2021. Pada 27 Mei 2021, diumumkan bahawa kumpulan ini akan mengeluarkan album single pertama mereka *Vanilla* pada 10 Jun. Kumpulan ini membuat debut pentas mereka di Mnet *[[M Countdown]]* pada 10 Jun di mana mereka mempersembahkan single debut mereka.

Pada 13 Oktober 2021, kumpulan ini mengeluarkan album single kedua mereka *Light a Wish* dengan single utama "Vivace".

Pada 24 Mei 2022, kumpulan ini mengeluarkan album mini pertama mereka *Into The Light* dengan single utama "Alive".

Pada 25 Oktober 2022, Cube Entertainment mengumumkan Huiyeon dan Jian meninggalkan kumpulan ini dan Lightsum akan disusun semula sebagai kumpulan enam orang ahli.

Pada Jun 2023, Sangah menyertai rancangan survival kumpulan wanita Mnet *[[Queendom Puzzle]]* sebagai peserta, dia tersingkir dalam pusingan penyingkiran pertama.

Pada 11 Oktober 2023, kumpulan ini mengeluarkan album mini kedua mereka *Honey or Spice* dengan single utama dengan nama yang sama.

## Ahli
* Sangah ()
* Chowon ()
* Nayoung ()
* Hina ()
* Juhyeon ()
* Yujeong ()

### Bekas ahli
* Huiyeon ()
* Jian ()

## Diskografi
### Album mini

### Album single

### Single

## Videografi
### Video muzik

## Nota

## Rujukan

## Pautan luar
* Laman sesawang rasmi
Filemografi Ha Ji-won

Ha Ji-won (lahir 28 Jun 1978) adalah seorang pelakon wanita Korea Selatan. Beliau dikenali menerusi drama Damo (2003), What Happened in Bali (2004), Hwang Jini (2006) dan Secret Garden (2008).

## Filem

## Drama TV

## Tetamu muzik video

## Pautan luar
R. Ramasundran

Kapten (B) **Ramassuntran Rengan** (Tamil: ராமசுந்தரன் ரெங்கன்; 1964 – 26 Mei 2021), juga dikenali sebagai **R. Ramasundran** merupakan seorang pelakon dan pelawak Malaysia. Beliau terkenal menerusi lakonannya dalam sitkom *[[Spanar Jaya]]* dan *[[Jangan Ketawa]]*. Selain itu, beliau pernah memegang jawatan sebagai Naib Presiden Persatuan Teater Malaysia.

## Kerjaya
Sebelum berkecimpung dalam bidang lakonan, Ramasundran ialah seorang pegawai tentera yang berkhidmat dalam Angkatan Pertahanan Awam Malaysia (kini Jabatan Pertahanan Awam Malaysia). Selepas bersara dari kerjaya ketenteraan, beliau memulakan kerjaya lakonan sepenuh masa, pernah menjayakan drama dan filem Cina pada tahun-tahun terawal kerjayanya sekaligus menguruskan syarikat penerbitannya di Kuala Lumpur.

Beliau paling dikenali menerusi watak Moorthi lakonannya dalam sitkom *[[Spanar Jaya]]* yang dibintanginya selama 7 tahun. Selain itu, beliau juga pernah berlakon dalam beberapa filem termasuk *[[Cinta 200 Ela]]* (2002), *[[Aku Kaya The Movie]]* (2003) dan *[[Kerja Kahwin]]* (2017). Ramasundran juga bergiat aktif dalam teater dan pernah menjayakan pementasan teater bangsawan serta pernah menjayakan puluhan iklan televisyen. 

Selain sebagai pelakon, beliau juga pernah memegang jawatan sebagai Naib Presiden Persatuan Teater Malaysia dan sebagai Penolong Setiausaha Yayasan Artis Veteran Malaysia. Sebelum kematiannya, beliau sempat mengarahkan sebuah rancangan travelog berkaitan produk berasaskan herba untuk siaran di Radio Televisyen Malaysia (RTM).

## Kehidupan peribadi
Beliau berkahwin dengan Kamala Cheriakannan dan dikurniakan tiga anak. Selain fasih bertutur berbahasa Tamil, Melayu dan Inggeris, Ramasundran juga fasih bertutur dalam bahasa Mandarin, Kantonis dan Hokkien. Beliau juga pernah aktif bersama Angkatan Pertahanan Awam Malaysia (APM) semasa pandemik COVID-19 dan Perintah Kawalan Pergerakan fasa pertama pada Mac hingga Mei 2020 bersama Ezlynn, Adam Shah dan Eizlan Yusof.

## Sakit dan kematian
Beliau dimasukkan ke bahagian kecemasan Hospital Kuala Lumpur pada jam 11:45 malam, Selasa 25 Mei 2021 selepas mengalami kebengkakan pada kakinya akibat jangkitan kuman dan alahan kepada ubat-ubatan. Beliau kemudian disahkan menghidap sesak nafas sejurus menerima rawatan. Ramasundran disahkan telah meninggal dunia pada pagi Rabu, 26 Mei jam 1:40 pagi. Jasadnya dibawa ke Kuil Amman Setapak, Setapak bagi upacara penghormatan terakhir sebelum dibawa ke Tanah Perkuburan Cheras, Jalan Kuari untuk persemadian.

## Filemografi

### Filem

### Drama

### Telefilem

### Televisyen

### Peserta

## Rujukan

## Pautan luar
*
Edenred

**Edenred** adalah kumpulan Perancis yang menawarkan penyelesaian transaksi untuk perniagaan, pekerja dan peniaga. Sebelumnya dikenali sebagai *Accor Services*, syarikat ini dilancarkan pada bulan Jun 2010 ketika kumpulan AccorHotels berpisah antara aktiviti hotel dan perkhidmatan prabayarnya. Kumpulan, yang terdapat di 46 negara, mengaku sebagai nombor satu dunia di pasarannya.

## Rujukan

## Pautan luar

*
Operasi Yusya'

**Operasi Yusya'<nowiki/>**, juga dikenal sebagai **Operasi Saba**', ialah pengangkutan udara orang Yahudi Habsyah pada tahun 1985 dari kem pelarian di Sudan ke Israel.

Yahudi Habsyah melarikan diri ke kem pelarian di Sudan akibat kebuluran teruk di negara mereka. Operasi Musa Israel sebelumnya telah mengangkut 8,000 orang ke Israel dari 21 November 1984, hingga 5 Januari 1985, tetapi ketika berita bocor ke pihak media, di bawah tekanan daripada negara-negara Muslim yang lain, Sudan menyekat penerbangan selanjutnya, meninggalkan ramai di Habsyah.

Kesemua 100 senator Amerika Syarikat menandatangani petisyen rahsia kepada Presiden Ronald Reagan, memintanya agar pemindahan diteruskan semula. Naib Presiden George H. W. Bush kemudian mengatur misi susulan yang dipanggil Operasi Yusya'. Pada 22 Mac 1985, enam pesawat pengangkutan C-130 Hercules Angkatan Udara Amerika Syarikat telah dihantar, mendarat berdekatan Al Qadarif. "Sekitar 500", "lebih dari 500" atau "sekitar 650" orang Yahudi telah dikesan dan diangkut ke Lapangan Terbang Ovda di selatan Israel.

## Lihat juga

* Aliyah dari Habsyah
* Operasi Sulaiman
* Agensi Yahudi untuk Israel

## Bacaan lanjut

* Mitchell G. Bard, *Dari Tragedi hingga Kemenangan: Politik Di Sebalik Penyelamatan Yahudi Habsyah*, 2002,, hlm. 161 - 170

## Rujukan
 

## Pautan luar

* Operasi Musa dan Yusya'
Sirius TV

Sirius TV ialah stesen televisyen satelit berbayar yang dilancarkan di Malaysia pada tahun 2021 dengan menggunakan penyiaran sistem *Direct-to-Home* (DTH). Sirius TV diketuai oleh Ketua Pegawai Eksekutif Kumpulan SMART Digital International Sdn Bhd (SMART), Gs Haji Khairuddin Abdul Rahman. Pada bulan Mac 2022, Sirius TV berhenti menyiarkan kesemua siaran televisyen mereka atas sebab sistem tergendala.

Sebelum Sirius TV berhenti operasi, mereka bekerjasama dengan SES, sebuah syarikat satelit global transponder dan sistem penyampaian video.

## Senarai Saluran Sirius TV
*Seri
*Arirang 
*
*CNA 
*GEM 
*TechStorm
*Sirius Media (TEST CHANNEL) 
*GameToon
*FilmBox Arthouse
*FightBox
*Fast & Fun Box
*DocuBox
*Outdoor Channel
*Drama Channel

## Rujukan
Pengelasan bentuk

**Klasifikasi bentuk** adalah klasifikasi organisma berdasarkan morfologi mereka, yang tidak semestinya menggambarkan hubungan biologi mereka. Pengelasan bentuk, yang umumnya terhad kepada paleontologi, menggambarkan ketidakpastian; tujuan sains adalah untuk memindahkan "**bentuk taksa**" ke taksa biologi yang pertaliannya diketahui.

Taksonomi bentuk terhad kepada fosil yang menyimpan terlalu sedikit watak untuk definisi taksonomi konklusif atau penilaian pertalian biologi mereka, tetapi yang kajiannya dibuat lebih mudah jika nama binomial tersedia untuk mengenalinya. Istilah "klasifikasi bentuk" lebih dipilih daripada "taksonomi bentuk"; taksonomi menunjukkan bahawa klasifikasi tersebut menyiratkan pertalian biologi, sedangkan pengelasan bentuk adalah mengenai memberi nama kepada sekumpulan organisma yang serupa dengan morfologi yang mungkin tidak berkaitan.

"Paratakson" (tidak boleh dikelirukan dengan parataksonomi ), atau "sciotaxon" (Gr. "takson bayangan"), adalah pengelasan berdasarkan data yang tidak lengkap: misalnya, tahap larva organisma yang tidak dapat dipadankan dengan dewasa. Ini menggambarkan kekurangan data yang menjadikan pengelasan biologi mustahil. Sciotaxon didefinisikan sebagai takson yang dianggap setara dengan takson sejati (orthotaxon), tetapi identitinya tidak dapat ditentukan kerana kedua-dua calon taksa dipelihara dengan cara yang berbeza dan dengan itu tidak dapat dibandingkan secara langsung.

## Nota kaki
Sakit kronik

**Sakit kronik** ditakrifkan sebagai sakit yang berlangsung lebih lama daripada tiga hingga enam bulan. Dalam perubatan, perbezaan antara sakit akut dan kronik kadang-kadang ditentukan oleh jumlah masa sejak awal. Dua penanda yang biasa digunakan adalah kesakitan yang berlanjutan pada tiga bulan dan enam bulan sejak permulaan,  tetapi beberapa ahli teori serta penyelidik telah meletakkan peralihan dari kesakitan akut ke kronik pada 12 bulan. Ada juga menggunakan istilah "akut" untuk sakit kurang dari 30 hari, "subakut" untuk kesakitan yang berlangsung dari satu hingga enam bulan dan "kronik" untuk sakit lebih dari enam bulan. Istilah alternatif yang popular bagi *sakit kronik* ialah "kesakitan yang melangkaui jangka masa penyembuhan yang diharapkan".

Kesakitan kronik mungkin berasal dari badan, atau di otak atau saraf tunjang. Selalunya sukar untuk dirawat. Kajian epidemiologi mendapati bahawa 8% hingga 11.2% orang di pelbagai negara mengalami sakit kronik. Pelbagai ubat bukan opioid pada mulanya disyorkan untuk merawat sakit kronik, bergantung kepada kesakitan itu disebabkan oleh kerosakan tisu atau neuropatik. Rawatan psikologi termasuk terapi tingkah laku kognitif dan terapi penerimaan dan komitmen mungkin berkesan untuk meningkatkan kualiti hidup seseorang individu yang mempunyai sakit kronik. Beberapa orang yang ada kesakitan kronik mungkin mendapat manfaat daripada rawatan opioid sementara yang lain boleh dirugikan olehnya. Individu bukan penghidap barah/kanser yang tidak dibantu oleh ubat bukan opioid mungkin disyorkan untuk mencuba opioid jika tiada sejarah mencuba atau menggunakan dadah dan tiada penyakit mental semasa. Sekiranya sakit kronik tidak dapat diatasi, opioid mesti dihentikan.

## Klasifikasi
*International Association for the Study of Pain* mentakrifkan sakit kronik sebagai sakit tanpa nilai biologi, yang masih berterusan lalu penyembuhan tisu yang normal. DSM-5 mengiktiraf sebagai satu gangguan sakit kronik, gangguan gejala somatik. Kriteria tersebut merangkumi sakitmyang berpanjangan lebih lama daripada enam bulan.

## Rujukan

## Bacaan lanjut

* 

## Pautan luar
Aniq Suhair

**Muhammad Aniq Suhair Mohd Salleh** (lahir 21 Disember 2000) ialah seorang pelakon, model dan pengacara lelaki Malaysia. Kerjayanya bermula selepas menyertai Hero Remaja 2019/2020.

## Kehidupan awal
Beliau dilahirkan pada 21 Disember 2000 di Kajang, Selangor dan anak sulung daripada empat adik-beradik. Beliau ialah pemegang Ijazah Sarjana Muda dalam Perniagaan (Pemasaran) di City University, Kuala Lumpur.

## Kerjaya
Beliau menghadirkan dirinya ke ujibakat Hero Remaja 2019/2020 tanpa pengetahuan kedua-dua ibu bapanya. Bermula disitulah beliau mengenali rakan-rakan seperjuangan termasuk Nadhir Nasar dan Meerqeen. Kerjaya lakonannya bermula apabila beliau ditawarkan membintangi drama *[[Kebaya Kasut Kanvas]]* di TV3, ini kemudian diikuti oleh *[[Lelaki Lingkungan Cinta]]* dan *[[Tak Sempurna Mencintaimu]]*. Beliau kemudian membintangi filem pertamanya, *Banglo Seksyen 12*, seterusnya muncul dalam telefilem *[[Dolla Watch Me Glow]]*.

## Kehidupan peribadi
Beliau menyifatkan dirinya seorang introvert kerana lebih selesa bersendirian dan kurang bersosial.

## Filemografi

## Videografi

## Anugerah dan pencalonan

## Rujukan

## Pautan luar
* 
* 
* 
* 
*
Taksonomi rakyat

**Taksonomi rakyat** ialah sistem penamaan vernakular, yang berbeza dengan taksonomi saintifik. Pengelasan biologi rakyat adalah cara orang secara tradisional menggambarkan dan mengatur persekitaran semula jadi mereka/dunia di sekitarnya, biasanya menggunakan bentuk taksa seperti "pokok renek", "pepijat", "itik", "ikan" dan sejenisnya, atau kriteria ekonomi seperti "haiwan buruan" atau "haiwan pengangkut".

Taksonomi rakyat dihasilkan dari pengetahuan sosial dan digunakan dalam pertuturan seharian. Ia dibezakan dari taksonomi saintifik yang mengaku terpisah dari hubungan sosial dan dengan itu objektif dan universal. Taksonomi rakyat wujud untuk membolehkan pengenalan kelas objek yang popular, dan berlaku untuk semua bidang aktiviti manusia. Semua bahagian dunia mempunyai sistem mereka sendiri untuk memberi nama tumbuhan dan haiwan tempatan. Sistem penamaan ini adalah bantuan yang sangat penting bagi kelangsungan hidup dan merangkumi maklumat seperti pola pembuahan pokok dan kebiasaan mamalia besar. Sistem penamaan tempatan ini adalah taksonomi rakyat. Theophrastus mencatatkan bukti taksonomi rakyat Yunani untuk tumbuh-tumbuhan, tetapi kemudian taksonomi botani yang diformalkan disusun pada abad ke-18 oleh Carl Linnaeus.

Ahli antropologi telah memperhatikan bahawa taksonomi umumnya tertanam dalam sistem budaya dan sosial tempatan, dan menyediakan pelbagai fungsi sosial. Salah satu kajian taksonomi rakyat yang paling terkenal dan berpengaruh adalah Elmile Durkheim iaitu *[[Bentuk Dasar Kehidupan Beragama|The Elementary Forms of Living Life]]*. Para saintis secara amnya menyedari bahawa taksonomi rakyat kadang-kadang bertentangan dengan taksonomi Linnaean atau tafsiran semasa hubungan evolusi, dan cenderung untuk merujuk kepada sifat umum dan bukan maklumat kuantitatif dalam organisma. Sebilangan ahli antropologi mengatakan kaum adalah taksonomi rakyat.

## Rujukan

## Bibliografi
*Bailenson, JN, MS Shum, S Atran, DL Medin, JD Coley (2002) "A bird's eye view: biological categorization and reasoning within and across cultures". *Cognition* 84:1–53
*Berlin, Brent (1972) "Speculations on the growth of ethnobotanical nomenclature", *Language in Society*, 1, 51–86.
*Berlin, Brent & Dennis E. Breedlove & Peter H. Raven (1966) "Folk taxonomies and biological classification", *Science*, 154, 273–275.
*Berlin, Brent & Dennis E. Breedlove & Peter H. Raven (1973) "General principles of classification and nomenclature in folk biology", *American Anthropologist*, 75, 214–242.
*Brown, Cecil H. (1974) "Unique beginners and covert categories in folk biological taxonomies", *American Anthropologist*, 76, 325–327.
*Brown, Cecil H. & John Kolar & Barbara J. Torrey & Tipawan Truoong-Quang & Phillip Volkman. (1976) "Some general principles of biological and non-biological folk classification", *American Ethnologist*, 3, 1, 73–85.
*Brown, Cecil H. (1986) "The growth of ethnobiological nomenclature", *Current Anthropology*, 27, 1, 1–19.
*Hjørland, Birger and Claudio Gnoli. 2021. “Folk classification”. In *ISKO Encyclopedia of Knowledge Organization*, eds. B. Hjørland and C. Gnoli, https://www.isko.org/cyclo/folk
Orang Asing (album Wings)

**Orang Asing** adalah album studio keenam oleh Kumpulan Wings. Album ini menampilkan Mel sebagai penyanyi baru selepas Awie mengundurkan diri manakala Black kembali menyertai Wings sebagai pemain dram selepas mengundurkan diri pada 1990. Antara lagu-lagu hits adalah Lena Diulit Intan, Ranjang Mawar, Rayuan Terakhir dan Semalam Yang Hangat. Menurut Majalah Variapop bertarikh 1 Disember 1995, album ini telah terjual sebanyak 60,000 unit setakat 15 Oktober 1995. Untuk pembikinan album ini, album dirakamkan di Twin Studio - Redifussion, Petaling Jaya dan proses mastering pula dijalankan di Studio 301, Australia. 

## Senarai runut

## Anggota
* Ismail bin Zainuddin (Mel)&nbsp;– penyanyi
* Joe&nbsp;– gitar, penyanyi
* Eddie&nbsp;– gitar bes
* Black&nbsp;– dram

## Rujukan